
Ministru kabineta sēdes protokollēmums

Informatīvais ziņojums "Par Eiropas Savienības programmas Erasmus+ atbalsta pasākuma dalība Ekonomiskās sadarbības un attīstības organizācijas OECD Starptautiskā mācību vides pētījumā TALIS (Teaching and Learning International Survey) dalības maksas nodrošināšanai nepieciešamo priekšfinansējumu 2023.-2024.gadam"

· 1. Pieņemt zināšanai iesniegto informatīvo ziņojumu.
· 2. Atbalstīt Izglītības un zinātnes ministrijas priekšlikumu palielināt valsts budžeta ilgtermiņa saistību apmēru valsts budžeta priekšfinansējuma nodrošināšanai Eiropas Savienības programmas Erasmus+ atbalsta pasākuma dalība Ekonomiskās sadarbības un attīstības organizācijas OECD Starptautiskā mācību vides pētījumā TALIS (Teaching and Learning International Survey) dalības maksas nodrošināšanai Izglītības un zinātnes ministrijas budžeta apakšprogrammā 70.11.00 "Dalība Eiropas Savienības izglītības sadarbības projektos" par 16 846 euro, tai skaitā 2023. gadā – 8 423 euro, 2024.gadā – 8 423 euro.
· 3. Lai nodrošinātu šā protokollēmuma 2. punktā paredzēto, Izglītības un zinātnes ministrijai sagatavot un iesniegt pieprasījumu Finanšu ministrijā saskaņā ar Ministru kabineta 2018. gada 17. jūlija noteikumiem Nr. 421 ''Kārtība, kādā veic gadskārtējā valsts budžeta likumā noteiktās apropriācijas izmaiņas'', plānojot valsts budžeta priekšfinansējumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 4. Izglītības un zinātnes ministrijai atbilstoši šā protokollēmuma 2. punktā minētajam iesniegt Finanšu ministrijā priekšlikumus maksimāli pieļaujamo izdevumu apjoma 2024.-2025. gadam precizēšanai. Finanšu ministrijai attiecīgi precizēt Izglītības un zinātnes ministrijas maksimāli pieļaujamo izdevumu apjomu 2024.-2025. gadam.
· 5. Izglītības un zinātnes ministrijai nodrošināt, ka priekšfinansējums tiks atmaksāts valsts budžetā pēc noslēguma maksājuma saņemšanas 2025. gadā.

